**Ministru kabineta noteikumu projekta: “Grozījumi Ministru kabineta 2019. gada 17. decembra noteikumos Nr. 686 “Darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1. pasākuma “Profesionāla sociālā darba attīstība pašvaldībās” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Pamatojoties uz valstī noteikto ārkārtējo situāciju[[1]](#footnote-1), noteikumu projekts[[2]](#footnote-2) paredz veikt izmaiņas atsevišķu 9.2.1.1. pasākuma[[3]](#footnote-3) atbalstāmo darbību īstenošanā, paredzot profesionālās pilnveides ietvaros apmācības un grupas, komandas vai organizācijas supervīzijas turpmāk īstenot arī attālināti, kā arī nodrošināt papildu metodisko atbalstu pašvaldību izveidoto sociālo pakalpojumu sniedzējiem valstī noteiktās ārkārtējās situācijas laikā un divu kalendāra mēnešu laikā pēc ārkārtējās situācijas beigām.Tiesību akts stāsies spēkā indikatīvi 2020. gada II ceturksnī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pēc Pasaules veselības organizācijas 2020.gada 11. marta paziņojuma, ka koronavīrusa izraisītā slimība (COVID-19) ir sasniegusi pandēmijas apmērus, Ministru kabinets 2020.gada 12. martā ir izsludinājis ārkārtēju situāciju valstī. Ņemot vērā minēto, nepieciešams veikt grozījumus MK noteikumos Nr. 686[[4]](#footnote-4), tādējādi pielāgojoties mainīgajiem ārējiem apstākļiem.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai ievērotu ārkārtējās situācijas laikā noteiktos piesardzības pasākumus, tostarp MK rīkojuma Nr. 103 4.1. apakšpunktā noteikto, proti valsts un pašvaldību iestādēm izvērtēt un iespēju robežās nodrošināt klātienes pakalpojumu sniegšanu attālināti, kā arī, lai nodrošinātu nepieciešamo metodisko atbalstu pašvaldību izveidoto sociālo pakalpojumu sniedzējiem, noteikumu projekts paredz:1. **precizēt 9.2.1.1. pasākuma ietvaros nodrošinātās profesionālās kompetences pilnveides – dalība supervīzijā un apmācībās īstenošanas nosacījumus** *(MK noteikmu Nr. 686 15.1., 17.2.1., 17.2.2.2., 19.1.3., 27.2.6., 27.2.1.4. un 29.2.6. apakšpunkts.)*

Šobrīd MK noteikumi Nr. 686 nosaka, ka attālināti var tikt nodrošinātas tikai individuālās supervīzijas. Ņemot vērā ārkārtējo situāciju valstī un perspektīvā pielāgojoties dažādiem mainīgiem ārējiem apstākļiem, noteikumu projekts nosaka, ka attālināti var tikt nodrošinātas arī grupas, komandas un organizācijas supervīzijas sesijas.Šobrīd MK noteikumos Nr. 686 ir noteiks, ka viena sociālā darba speciālista dalība grupas, komandas un organizācijas supervīzijas sesijā klātienē izmaksā 22 *euro* (bez pievienotās vērtības nodokļa). Noteikumu projekts nosaka, ka attālināti īstenojamo grupas, komandas un organizācijas supervīzijas sesiju izmaksas tiek pielīdzinātas tāda paša veida klātienes supervīzijas izmaksām.Papildus jau šobrīd MK noteikumos Nr. 686 noteiktajiem supervīzijas īstenošanas nosacījumiem, noteikumu projekts nosaka, ka pašvaldība izvēlas supervīzijas pakalpojumu sniedzēju, kas arī grupas, komandas vai organizācijas supervīziju var nodrošināt attālināti. Tāpat pašvaldība nodrošina tās administratīvās teritorijas sociālā darba speciālistu dalību klātienes vai attālinātajā supervīzijas sesijā un nokļūšanu klātienes supervīzijas īstenošanas vietā. Lai nodrošinātu kvalitatīvu attālinātās supervīzijas norisi, arī grupas, komandas vai organizācijas supervīzijas dalībnieku skaits vienā supervīzijas sesijā, tiks noteikts pašvaldībai savstarpēji vienojoties ar supervīzijas pakalpojuma sniedzēju un, ņemot vērā jau esošo pieredzi tiešsaistes sanāksmju un citu attālināto pasākumu organizēšanā. Vadoties no dažādu attālināto (tiešsaistes) platformu tehniskām iespējām un lietošanas nosacījumiem un, lai nodrošinātu jēgpilnu attālinātās supervīzijas pakalpojumu, ir pieļaujams, ka attālināti grupas, komandas un organizācijas supervīzijas sesijā var tikt plānoti pārtraukumi.Papildus minētajam, noteikumu projekts nosaka, ka attālināti var tikt nodrošinātas arī apmācības, kuru izmaksas tiek kompensētas saskaņā ar SPSPL[[5]](#footnote-5) pārejas noteikumu 29. punktu. Tāpat noteikumu projekts nosaka pienākumu pašvaldībai nodrošināt tās administratīvās teritorijas sociālā darba speciālista dalība klātienes vai attālinātajās apmācības.Lai nodrošinātu kvalitatīvu apmācību pakalpojumu, attālinātas apmācības nodrošina programmatūrā, kur pieejama ekrāna dalīšanas/ kopīgošanas funkcija.Pašvaldība līgumu ar apmācību un supervīzijas pakalpojuma sniedzēju var slēgt gan par klātienes, gan attālināto apmācību un supervīzijas nodrošināšanu.Izmaksas, kas pašvaldībai radušās par attālināti nodrošinātajām apmācībām un grupas, komandas vai organizācijas supervīzijām tiek attiecinātas, sākot ar 2020. gada 12. martu.Pašvaldība, lai saņemtu kompensāciju par nodrošinātu (t.sk. attālināti) apmācību vai supervīzijas pakalpojumu, saskaņā ar MK noteikumu Nr. 686 27.2.8. un 29.2.8. apakšpunktu pieprasa finansējuma saņēmējam kompensēt pakalpojuma izmaksas (t.sk. iesniedz izmaksu pamatojošo dokumentāciju, kas noteikta finansējuma saņēmēja sagatavotajos informatīvajos materiālos[[6]](#footnote-6)).Papildus šobrīd informatīvajos materiālos noteiktajai pamatojošajai dokumentācijai, lai nodrošinātu iespēju finansējuma saņēmējam un kontrolējošai iestādei pārliecināties par faktiski sniegtu attālinātu pakalpojumu (t.sk. mērķa grupas personas dalību), pakalpojuma sniedzējam jānodrošina:1. iespēja pakalpojuma norises procesā identificēt pakalpojuma saņēmēju (piemēram, saņemot videozvanu no finansējuma saņēmēja vai kontrolējošās iestādes);
2. pakalpojuma sniegšanas laika fiksācija izmatotajā programmatūrā (piemēram, sagatavojot fotogrāfiju, ekrānuzņēmumu vai izmantotās programmatūras atskaiti par videozvana vai tiešsaistes sanāksmes ilgumu);
3. pakalpojuma sniedzēja un saņēmēja attālinātās klātbūtnes fiksācija (piemēram, sagatavojot fotogrāfiju, ekrānuzņēmumu vai izmantotās programmatūras atskaiti par videozvana vai tiešsaistes sanāksmes ilgumu, kurā var identificēt sanāksmes dalībniekus).

Pirmajā punktā minēto pārbaudi pakalpojuma norises laikā, finansējuma saņēmējs un kontrolējošā iestāde plāno atbilstoši apmācību un supervīzijas pakalpojuma sniegšanas grafikam, ko pakalpojuma sniedzējs saskaņā ar MK noteikumu Nr. 686 27.2.4. un 29.2.4. apakšpunktu iekļauj grafikā ne vēlāk kā trīs darbadienas pirms pakalpojuma norises un aktualizē to, ja nepieciešams, 24 stundas pirms pakalpojuma norises (t.sk. norāda informāciju par pakalpojuma veidu, norises laiku, vietu, pašvaldību un pakalpojuma sniedzēju).Saite uz minēto grafiku pieejama informatīvajā materiālā apmācību pakalpojuma sniedzējiem[[7]](#footnote-7) un informatīvajā materiālā supervīzijas pakalpojuma sniedzējiem[[8]](#footnote-8), kas ievietota LM tīmekļa vietnes sadaļā[[9]](#footnote-9) par projekta Nr. 9.2.1.1/15/I/001 “Profesionāla sociālā darba attīstība pašvaldībās” īstenošanu.Pakalpojuma sniedzēja kontaktinformācija pieejama:1. apmācību pakalpojuma sniedzēja tīmekļa vietnē vai pie finansējuma saņēmējam (ja kontaktinformācija nav atrodama).;
2. biedrības “Latvijas Supervizoru apvienība” tīmekļa vietnē[[10]](#footnote-10) vai pie finansējuma saņēmējam (ja kontaktinformācija nav atrodama).

Atbilstoši apmācību un supervīzijas pakalpojuma īstenošanas grafikā norādītajai informācijai, finansējuma saņēmējs vai kontrolējošā iestāde kontaktējas ar pakalpojuma sniedzēju un pārliecinās par pakalpojuma faktiski norisi. Ņemot vērā to, ka trešās puses (piemēram, finansējuma saņēmēja) supervīzijas sesijas pārbaude tās norises procesā var ietekmēt pakalpojuma kvalitāti (t.sk. mērķa grupas personas līdzdalību un iesaisti procesā) supervīzijas pakalpojuma pārbaudi veic pirms pakalpojuma sniegšanas sākuma.Otrajā un trešajā punktā minēto pamatojošo dokumentāciju pakalpojuma sniedzējs sagatavo katram sniegtajam pakalpojumam un nosūta to attiecīgajai pašvaldībai, kas to uzglabā kopā ar citiem dokumentiem.Attālinātās grupas, komandas un organizācijas supervīzijas un attālinātās mācības, tiks nodrošinātas esošā 9.2.1.1. pasākuma projekta darbības Nr. 1 “Pašvaldību sociālo dienestu un citu pašvaldības izveidoto sociālo pakalpojumu sniedzēju sociālā darba speciālistu profesionālās kompetences pilnveide – dalība apmācībās un supervīzijā” finansējuma ietvaros un papildu finansējums to īstenošanai nav nepieciešams; 1. **papildināt 9.2.1.1. pasākumu ar jauniem metodiskā atbalsta pasākumiem** *(MK noteikumu Nr. 686 49. punkts)*

Valstī noteiktās ārkārtējās situācijas laikā un tās radīto seku novēršanas periodā, sociālajā jomā ļoti būtiska ir operatīva, elastīga un vienota pieeja ikdienas darba organizēšanā. Ņemot vērā minēto, noteikumu projekts paredz nodrošināt papildus metodisko atbalstu pašvaldību izveidoto sociālo pakalpojumu sniedzējiem līdz brīdim, kad beidzas valstī noteiktā ārkārtējā situācija un divus mēnešus pēc ārkārtējās situācijas beigām, tostarp:1. *izstrādāt vadlīnijas ieteicamajai darba organizācijai un rīcībai ārkārtējās situācijas un tās radīto seku apstākļos.* Indikatīvi plānots, ka minētās vadlīnijas tiks izstrādātas Covid-19 radītās ārkārtējās situācijas seku mazināšanai, pašvaldības izveidoto sociālo pakalpojumu sniedzēju darba organizēšanai bērnu tiesību aizsardzībā un darbā ar ģimenēm ar bērniem, darbam ar vardarbībā cietušām un vardarbību veikušām personām, darbam ar atkarīgām personām un darbam ar personām ar garīga rakstura traucējumiem, u.c. Lai jau esošajiem klientiem tiktu nodrošināta nepieciešamā atbalsta nepārtrauktība un jaunajiem klientiem – pēc iespējas operatīvāks un mērķētāks (t.i., viņu vajadzībās balstīts) atbalsts. Vadlīnijās tiks ietverta informācija par aktuālajiem izaicinājumiem, kas rodas sociālajiem darbiniekiem ārkārtējās situācijas ietekmē, kā arī ieteikumi, kādi lēmumi ir jāpieņem un kādas rīcības ir īstenojamas nekavējoties, kādā veidā to nodrošināt un, kurus lēmumus un rīcības ir iespējams atlikt uz vēlāku laiku.

Tāpat tajās tiks ietvertas vienotas norādes darbam ar klientiem, t.sk., savstarpējās sadarbības koordinēšanā neparedzētās situācijās un sociālo pakalpojumu nepārtrauktības nodrošināšanā un to izstrādē, tādējādi nodrošinot līdzīgu praksi visās pašvaldībās.Veidojot vadlīnijas, vērā tiks ņemta arī starptautisko sociālā darba organizāciju pieredze un ieteikumi rīcībai ārkārtējās situācijas apstākļos;1. *īstenot diskusijas un lekcijas par tēmām, kas aktuālas* *sakarā ar valstī noteikto ārkārtējo situāciju un tās radītajām sekām.*

Ņemot vērā ārkārtējās situācijas ietvaros noteiktos piesardzības un distancēšanās pasākumus, līdzšinēji nodrošinātās klātienes apmācības un tematiskās diskusijas ir pārtrauktas, taču, jo īpaši šobrīd, mainīgu ārējo apstākļu ietekmē, nepieciešama elastīga pieeja, kā reaģējot uz nepieciešamību pēc konkrētām zināšanām, viedokļu apmaiņas, atbasta, pēc iespējas efektīvāk un uzskatāmāk to nodrošināt.Minēto lekciju un diskusiju nodrošināšana, t.sk., ietvers nepieciešamo ekspertu un lektoru piesaisti, lekciju un diskusiju filmēšanu, montēšanu, titrēšanu, video materiālu montēšanu, kā arī citu vizuālo izteiksmes līdzekļu izmantošanu informācijas sniegšanā, piemēram, prezentāciju un infografiku. Pēc nepieciešamības tiks piesaistīts video straumēšanas pakalpojums.Noteikumu projekts paredz, ka minētās vadlīnijas izstrādās un lekcijas un diskusijas īstenos finansējuma saņēmēja piesaistīti pakalpojuma sniedzēji, līdz brīdim, kad beidzas valstī izsludinātā ārkārtējā situācija sakarā ar Covid-19 izplatību un divus kalendāra mēnešus pēc ārkārtējās situācijas beigām un izmaksas, kas finansējuma saņēmējam radušās, ir attiecināmas ar 2020. gada 12. martu. Kopējās izmaksas papildus metodiskā atbalsta nodrošināšanai tiek plānotas indikatīvi 18 000 *euro* apmērā un tās tiks segtas no 9.2.1.1. pasākuma projekta darbībai Nr.1 “Pašvaldību sociālo dienestu un citu pašvaldības izveidoto sociālo pakalpojumu sniedzēju sociālā darba speciālistu profesionālās kompetences pilnveide – dalība apmācībās un supervīzijā” paredzētā finansējuma, kur ir izveidojies ietaupījums, jo faktiskais pašvaldībām sniegtais atbalsts ir mazāks, nekā sākotnēji plānots. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija. |
| 4. | Cita informācija | Noteikumu projektam nav negatīvas ietekmes uz 9.2.1.1. pasākuma uzraudzības rādītāju un mērķa sasniegšanu.Savukārt noteikumu projektā paredzētais papildu metodiskā atbalsta nodrošināšanas termiņš (t.i., līdz brīdim, kad beidzas valstī izsludinātā ārkārtējā situācija sakarā ar COVID - 19 izplatību, un divus kalendāra mēnešus pēc ārkārtējās situācijas beigām) noteikts, ņemot vērā faktu, ka ar ārkārtējās situācijas radītās krīzes sekām pašvaldību sociālo pakalpojumu sniedzējiem, tai skaitā sociālajiem dienestiem, pilnā apmērā nāksies saskarties pēc ārkārtējās situācijas beigām. Jāatzīmē, ka jau šobrīd faktiskā situācija sociālo dienestu un citu pašvaldības sociālo pakalpojumu sniedzēju ikdienas darbā liecina par tendenci, ka ārkārtējās situācijas radītās krīzes ietekmē (t.i., zaudēti ienākumu avoti, sociālās distancēšanās ietekmē izraisītās trauksmes rezultātā saasinājušās garīgās veselības problēmas, kā arī eskalējušās vardarbības ģimenē un atkarību problēmas, cilvēki ir nomākti un neziņā par nākotni u.tml.) pieaug sociālo pakalpojumu saņēmēju loks, vienlaikus radot papildu noslodzi un neparedzētas situācijas sociālo darbinieku ikdienas darbu plānošanā, prioritāšu noteikšanā un lēmumu pieņemšanā. Jāmin arī tas, ka sociālās distancēšanās laikā nav iespējams apzināt visus vardarbības gadījumus, jo tiešie kontakti ar klientiem sociālajiem darbiniekiem ir samazinājušies, konsultācijas bieži vien notiek attālināti. Taču pēc sociālās distancēšanās ierobežojumu atcelšanas situācija mainīsies. Ņemot vērā minēto, lai nodrošinātu operatīvu un kvalitatīvu sociālo pakalpojumu sniegšanu iedzīvotājiem un vienlaikus atbalstītu sociālā dienesta darbiniekus paaugstinātas noslodzes un stresa apstākļos, papildu metodisko atbalstu 9.2.1.1. pasākuma ietvaros paredzēts nodrošināt divus kalendāra mēnešus pēc valstī noteiktās ārkārtējās situācijas beigām. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Pašvaldības un to izveidoto sociālo pakalpojumu sniedzēju sociālā darba speciālisti;2. pašvaldību sociālie dienesti un to sociālā darba speciālisti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. Netiešā veidā noteikumu projekts radīs pozitīvu ietekmi uz sabiedrību kopumā un uz pašvaldību izveidoto sociālo pakalpojumu sniedzēju klientiem, jo noteikumu projektā ietvertās darbības ir ar mērķi palīdzēt sabiedrības mazaizsargātākajām grupām.Pēc noteikumu projekta spēkā stāšanās 9.2.1.1. pasākuma finansējuma saņēmējs – Labklājības ministrija sagatavos un iesniegs sadarbības iestādē projekta grozījumus atbilstoši aktuālajai MK noteikumu Nr. 686 redakcijai. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda – Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmējs – Labklājības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Labklājības ministre R. Petraviča

Sāre, 67021652

Egita.Sare@lm.gov.lv

1. Ministru kabineta 2020. gada 12. marta rīkojums Nr.103 “Par ārkārtējās situācijas izsludināšanu” (turpmāk – MK rīkojums Nr. 103) pieejams šeit: https://likumi.lv/ta/id/313191-par-arkartejas-situacijas-izsludinasanu [↑](#footnote-ref-1)
2. Ministru kabineta noteikumu projekts: “Grozījumi Ministru kabineta 2019. gada 17. decembra noteikumos Nr. 686 “Darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1. pasākuma “Profesionāla sociālā darba attīstība pašvaldībās” īstenošanas noteikumi” (turpmāk – noteikumu projekts) [↑](#footnote-ref-2)
3. Darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1. pasākums “Profesionāla sociālā darba attīstība pašvaldībās” (turpmāk – 9.2.1.1. pasākums) [↑](#footnote-ref-3)
4. Ministru kabineta 2019. gada 17. decembra noteikumi Nr. 686 “Darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1. pasākuma “Profesionāla sociālā darba attīstība pašvaldībās” īstenošanas noteikumi” [↑](#footnote-ref-4)
5. Sociālo pakalpojumu un sociālās palīdzības likums [↑](#footnote-ref-5)
6. http://www.lm.gov.lv/upload/es/supervizija/Info\_pasvaldibam\_supervizija\_2020.docx.

http://www.lm.gov.lv/upload/es/supervizija/\_info\_pasvaldibam\_2020.docx. [↑](#footnote-ref-6)
7. http://www.lm.gov.lv/lv/es-finansejums/lm-istenotie-projekti/aktualie-projekti/profesionala-sociala-darba-attistiba-pasvaldibas-nr-9-2-1-1-15-i-001/supervizija-un-apmacibas/apmacibas/materiali-pakalpojumu-sniedzejam. [↑](#footnote-ref-7)
8. http://www.lm.gov.lv/lv/es-finansejums/lm-istenotie-projekti/aktualie-projekti/profesionala-sociala-darba-attistiba-pasvaldibas-nr-9-2-1-1-15-i-001/supervizija-un-apmacibas/supervizija/materiali-pakalpojumu-sniedzejiem. [↑](#footnote-ref-8)
9. http://www.lm.gov.lv/lv/es-finansejums/lm-istenotie-projekti/aktualie-projekti/profesionala-sociala-darba-attistiba-pasvaldibas-nr-9-2-1-1-15-i-001. [↑](#footnote-ref-9)
10. http://www.supervizija.lv/lv/sertificeti-supervizori/. [↑](#footnote-ref-10)